

**РЕПУБЛИКА СРБИЈА**

**Канцеларија за управљање јавним улагањима**

као наручилац

***објављујe***

**ИЗМЕЊЕН ЈАВНИ ПОЗИВ ЗА ПОДНОШЕЊЕ ПОНУДА У МЕЂУНАРОДНОМ ОТВОРЕНОМ ПОСТУПКУ**

**НАБАВКА МЕДИЦИНСКE ДИЈАГНОСТИЧКЕ ОПРЕМЕ**

**(Procurement of Medical Imaging Equipment)**

**БР. ИОП/5-2017/РД (IOP/5-2017/RD)**

Република Србија је закључила уговоре о кредиту са Европском инвестиционом банком и Банком за развој Савета Европе за финансирање пројекта „Истраживање и развој у јавном сектору“ и намерава да део средстава из овог кредита искористи за плаћања по уговору за потпројекат: Модернизација КБЦ „Земун“ и модернизација ИКВБ „Дедиње“.

На основу члана 7. став 1. тачка 2а) Закона о јавним набавкама („Сл. гласник РС бр. 124/2012, 14/2015 и 68/2015“), те у складу са Оквирним споразумом потписаним између Републике Србије и Банке за развој Савета Европе дана 15. октобра 2010. године, Канцеларија за управљање јавним улагањима покреће међународни отворени поступак јавне набавке чији је предмет „Набавка медицинске дијагностичке опреме“ (Procurement of Medical Imaging Equipment), број набавке: ИОП/5-2017/РД (IOP/5-2017/RD).

Канцеларија за управљање јавним улагањима, као наручилац, позива квалификоване понуђаче да учествују у набавци која обухвата следеће лотове:

Лот 1 Набавка опреме за Институт за кардиоваскуларне болести „Дедиње“

1. Мултислајсни ЦТ скенер за кардиоваскуларне процедуре

2. Дигитални ангиографски систем за кардиоваскуларну дијагностику и интервентне процедуре

Процењена вредност је 1.600.000 ЕУР без ПДВ

Лот 2 Набавка опреме за Клиничко-болнички центар „Земун“

1. Систем за магнетну резонанцу 1.5Т за свеобухватна испитивања

2. Дигитални ангиографски систем за кардиолошку дијагностику и интервентне процедуре

3. Дигитални радиографски систем

4. Премијум кардиоваскуларни ултразвучни систем

Процењена вредност је 1.625.000 ЕУР без ПДВ

Уговор о набавци ће бити закључен са најповољнијим понуђачем у међунардном отвореном поступку, у складу са условима одређеним тендерском документацијом и свим осталим документима који ће чинити саставни део уговора.

Реализација уговора се очекује у периоду од новембра 2017. до јануара 2018. године.

Критеријум за оцену понуда је „Најнижа понуђена цена“. Рангирање понуда ће се спровести на основу тог критеријума.

Сва лица су позвана да учествују.

Подношење понуде са варијантама није дозвољено.

Заинтересовани понуђачи додатне информације могу добити од Наручиоца путем електронске поште на адресу: [procurement.rd@pim.gov.rs](mailto:procurement.rd@pim.gov.rs).

Услови за учешће и остали елементи набавке детаљно су одређени конкурсном документацијом. Комплетна тендерска документација на енглеском и српском језику ће бити објављена и доступна за преузимање свим заинтересованим лицима на веб страници Наручиоца:

[http://www.obnova.gov.rs/cirilica/javne-nabavke](http://www.obnova.gov.rs/english/public-procurement)

Финансијско обезбеђење понуде је обавезно за све понуђаче и мора бити у форми гаранције банке, безусловне, неопозиве и наплативе на први позив, у износу и валути од 30.000 евра по лоту. За домаће понуђаче: наплативо у динарима по средњем курсу НБС на дан наплате.

**Крајњи рок за подношење понуда је 27. октобар 2017. године до 11 часова пре подне.**

Понуде морају бити достављене у затвореним ковертама са назнаком: „IOP/5-2017/RD - Набавка медицинске дијагностичке опреме, број и назив лота, Канцеларија за управљање јавним улагањима”, на адресу: улица Немањина бр.22-26, Београд, писарница Управе за заједничке послове републичких органа.

Понуде које стигну након горе наведеног рока сматраће се неблаговременим. Неблаговремене понуде неће се отварати и биће враћене понуђачима.

Отварање понуда биће обављено на адреси: улица Светозара Марковића бр.42, 1. спрат, Београд, дана 27. октобра 2017. године у 13 часова.

Отварање понуда је јавно и дозвољено је присуство свим заинтересованим лицима. Искључиво овлашћени представници понуђача имају право на активно учешће у процесу отварања понуда.